Előterjesztés

Fácánkert Község Önkormányzata Képviselő-testületének

2014. szeptember 15. napján tartandó ülésére

6. számú napirendi pont

Tárgy: Pályázati támogatás előfinanszírozását szolgáló kölcsön felvétele 
Előterjesztő és előadó: Orbán Zsolt polgármester 

Tisztelt Képviselő-testület!
Önkormányzatunk 10 millió forint összegű támogatást nyert a 103/2013(XI.8.)VM rendelet alapján, a vidéki gazdaság és a lakosság számára nyújtott alapszolgáltatások fejlesztésére 2013-tól igénybe vehető támogatásokra benyújtott kérelmünknek helyt  MVH-határozat alapján. 

A pályázat úgynevezett utófinanszírozású, mely miatt a támogatás összegét az önkormányzatnak meg kell előlegeznie. 

Ajánlatot kaptunk a Porsche Bank Zrt-től, mely számunkra kedvezőnek tűnik, hiszen az első négy hónapban sem tőkét, sem kamatot nem kell fizetni. A kamat az ötödik hónapban sincs, az ügylet jellegére tekintettel. 
Csatoltuk a megküldött kölcsönszerződés tervezetét. Abban még ugyan a teljes vételár – tehát az önrészt is megában foglaló összeg – szerepel a kölcsön összegeként, melyet 10.000.000 forintra, vagyis kizárólag a támogatás előfinanszírozásához szükséges összegre módosítok. 
A kölcsön biztosítéka egyrészt a támogatás összegén alapított zálogjog, másrészt a bank számára az azonnali beszedési megbízás lehetőségének biztosítása, harmadrészt a járműre alapított zálogjog.  

A hitel törlesztése egyrészt az önkormányzat számára megítélt támogatás, másrészt a kölcsön egyéb költségei tekintetében az önkormányzat saját bevétele. 
A kölcsön felvételéhez azonban szükség van a testület felhatalmazására.
Magyarország gazdasági stabilitásáról szóló 2011. évi CXCIV. törvény 10. § (2) bekezdés a) pontja alapján nincs szükség a Kormány hozzájárulására

a) a központi költségvetésből nyújtott, európai uniós vagy más nemzetközi szervezettől megnyert pályázat önrészének és az így megnyert támogatás előfinanszírozásának biztosítására szolgáló,

b) az adósságrendezési eljárás során a hitelezői egyezség megkötéséhez igénybe vett reorganizációs hitelre vonatkozó,

c) a likvid hitelre vonatkozó,

d) a fővárosi önkormányzat és megyei jogú város esetében a 100 millió forintot, országos nemzetiségi önkormányzat esetében a 20 millió forintot, egyéb önkormányzat esetében az adott évi saját bevételeinek 20%-át meg nem haladó, de legfeljebb 10 millió forint összegű fejlesztési célú adósságot keletkeztető ügylet megkötéséhez, továbbá

e) a d) pont szerinti önkormányzat-kategóriákba tartozó önkormányzatok ott leírtak szerinti értékhatárokat meg nem haladó összegű Áht. szerinti önkormányzati kezesség- és garanciavállalásaihoz.

A fentiek kivételével az önkormányzat érvényesen kizárólag a Kormány előzetes hozzájárulásával vállalhat az Áht. szerinti önkormányzati kezességet és garanciát, valamint köthet adósságot keletkeztető ügyletet.

Kérem a tisztelt képviselő-testületet, hogy vitassa meg az előterjesztést és hozzon határozatot.
Fácánkert, 2014. szeptember 11.









Orbán Zsolt polgármester

Határozati javaslat

támogatás előfinanszírozását szolgáló kölcsön felvételéről
1.) Fácánkert Község Önkormányzatának Képviselő-testülete úgy határoz, hogy a Mezőgazdasági és Vidékfejlesztési Hivatal Vidékfejlesztési Támogatások Igazgatóságának 1639815672 számú határozata alapján, a 103/2013(XI.8.)VM rendelet alapján, a vidéki gazdaság és a lakosság számára nyújtott alapszolgáltatások fejlesztésére 2013-tól igénybe vehető támogatásokra benyújtott kérelme támogatására elnyert 10.000.000 forint összegű támogatás előfinanszírozásának céljára 10.000.000,- Ft összegű kölcsönt vesz fel az előterjesztéshez csatolt kölcsönszerződés alapján. 

2.) Fácánkert Község Önkormányzatának Képviselő-testülete felhatalmazza Orbán Zsolt polgármestert az előterjesztéshez csatolt kölcsönszerződés és a kapcsolódó nyilatkozatok, felhatalmazások aláírására.  
Felelős: Orbán Zsolt polgármester
Határidő: folyamatos

